## Program pomoćničkog ispita za zanimanje automehaničar

### NN 5/2004 (15.1.2004.), Program pomoćničkog ispita za zanimanje automehaničar

# ministarstvo za obrt, malo i srednje poduzetništvo

**162
if !supportLineBreakNewLine
endif**

Na
temelju stavka 4. članka 53. Zakona o
obrtu (Narodne novine, br. 49/03), ministar za obrt,
malo i srednje poduzetništvo nakon prethodno pribavljena mišljenja Hrvatske
obrtničke komore, donosi

### PROGRAM POMOĆNIČKOG ISPITA ZA ZANIMANJE AUTOMEHANIČAR

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje automehaničar (Narodne novine, br. 86/96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. održavanje osobnih vozila, teretnih vozila, autobusa, prikolica i motorkotača, njihovih sklopova i sustava, motora s unutarnjim izgaranjem i sustava prijenosa snage;
2. opremanje vozila dodatnom opremom i priborom;
3. djelomično održavanje karoserija, okvira i zaštita
   od korozije;
4. održavanje električnih uređaja te regulacijskih i upravljačkih uređaja na vozilima;
5. ispitivanje motora s unutarnjim izgaranjem, kočnih (kočionih) uređaja, sustava paljenja i uređaja za pročišćavanje ispušnih plinova;

Ispitanik mora u zadanom roku primjereno
pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

POMOĆNIČKI
URADAK

|  |  |
| --- | --- |
| Vrsta uratka | Opis uratka |
| Generalno uređenje motora (Ottovi ili Dieselovi) | Kandidat mora znati izabrati alate, izvesti postupak demontaže motora, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada motora |

|  |  |
| --- | --- |
| Uređenje transmisije | Kandidat mora znati izabrati alate, izvesti postupak demontaže transmisije, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada transmisije |
| Generalno uređenje upravljačkog sustava vozila | Kandidat mora znati  izabrati alate, izvesti postupak demontaže upravljačkog sustava, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada upravljačkog mehanizma |
| Generalno uređenje sustava za kočenje vozila | Kandidat mora znati izabrati alate, izvesti postupak demontaže sustava za kočenje, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada sustava za kočenje |
| Uređenje sustava za paljenje i ubrizgavanje kod Ottovih motora ili uređenje sustava za ubrizgavanje kod Dieselovih motora | Kandidat mora znati izabrati alate, izvesti postupak demontaže sustava za paljenje i ubrizgavanje, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada sustava za paljenje i ubrizgavanje |
| Uređenje ovjesa vozila | Kandidat mora znati izabrati alate, izvesti postupak demontaže ovjesa, utvrditi ispravnost dijelova, zamijeniti neispravne dijelove i izvršiti montažu. Nakon montaže izvršiti kontrolu i ispitivanje rada ovjesa vozila |

RADNA
PROBA

|  |  |
| --- | --- |
| Vrsta radne probe | Opis radne probe |
| Podešavanje kuta paljenja | Kandidat mora znati izabrati alate i pribor za podešavanje kuta paljenja i namjestiti kut paljenja . |
| Dijagnosticiranje kvara test uređajem | Kandidat mora znati test uređajem dijagnosticirati kvarove na vozilu |
| Ispitivanje sustava za kočenje, ubrizgavanje, paljenje, upravljanje, itd. | Kandidat mora znati izabrati uređaje i alate za ispitivanje, odrediti postupak ispitivanja pojedinog sustava, izvršiti ispitivanje i otkloniti uzroke nastanka kvara |
| Servisiranje vozila | Kandidat mora znati, koristeći servisnu  knjižicu, izvršiti servis određenog vozila i pripremu za tehnički pregled |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

### NASTAVNI PREDMET

### *Tehnologija* *zanimanja*

1. Osnovne proizvodne tehnike
2. Osnove materijala
3. Osnove strojeva i uređaja
4. Osnove upravljanja i informatizacije
5. Osnove elektrotehnike
6. Ottov motor
7. Dieselov
   motor
8. Paljenje i osvjetljavanje
9. Prijenos snage
10. Šasija
11. Kočni (kočioni) uređaji
12. Opskrba električnom energijom
13. Karoserije
14. Elektronički upravljački i regulacijski sustavi

#### Tehnološke vježbe

1. Osnove tehničkog komuniciranja
2. Osnove tehnike ispitivanja i mjerenja
3. Vježbe kod Ottovih i Dieselovih motora
4. Vježbe prijenosa snage
5. Vježbe na kočnim (kočionim) uređajima
6. Vježbe na regulacijskim i upravljačkim uređajima

##### Stručni račun

1. Matematičke i računske osnove
2. Izračunavanje
   plaća
3. Izračunavanje
   materijala i fizikalnih veličina
4. Izračunavanje
   troškova

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Kako je naučnik pripremio tehničko- tehnološku dokumentaciju | 0 – 10 |
| Priprema radnog mjesta i red  u radionici | 0 – 10 |
| Izbor postupaka, pribora, alata i materijala na osnovi tehničke dokumentacije | 0 – 10 |
| Izvođenje postupaka  zadanog uratka | 0 – 30 |
| Način rukovanja alatima i priborom | 0 – 15 |
| Brzina i spretnost te vrijeme izrade uratka | 0 –15 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjerenja i ispitivanja gotovih uradaka | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak  (%) bodova | Ocjena |
| 92 – 100 | Odličan             ( 5 ) |
| 81 -    91 | Vrlo dobar        ( 4 ) |
| 67 -    80 | Dobar               ( 3 ) |
| 50 -    66 | Dovoljan           ( 2 ) |
| 0 -    49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-22  Zagreb,  \_\_\_\_\_\_\_\_\_\_\_ 2003. |  |

Ministar

**Željko** **Pecek**, v. r.

Ostalo, NN 5/2004-162